**Triunghiul existenţei**

*Stelian Stancu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu nonşalanţă se revarsă

El timpul peste un trecut

Doar ce prezentul stă la masă

Căci viitorul a şi apărut.

E un triunghi al morţii austere

Ce se reverberează în neant

E un simbol al clipei efemere

De vină-i ultimul păcat,

De-a te uita spre timpul cel trecut

Cu o speranţă amăgitoare

De-a îl privi fără tumult

Dar cu aplomb şi cu scăpare,

Căci el prezentul ce deja apare

Te lasă nemişcat în timp

Îţi prinde-n trup o ultimă suflare

Şi te predă la viitor, cârtind,

Într-o speranţă făr-de margini

Căci tot neantul cel pierdut la pas

Se va ivi în infinit, în pagini

De glorie a vieţii ce-ai pierdut,

Iar chiar acum la cel din urmă ceas

Când ea clepsidra este goală

Priveşti la plinul ce-a rămas

În umbra vieţii cea fără de fală.